Kurtuvėnai
Kurtuvėnai – miestelis Šiaulių rajono savivaldybės pietvakariuose, šalia kelio  215  Bubiai–Ramučiai , 20 km į pietvakarius nuo Šiaulių. Seniūnaitijos centras. Miestelis linijinio plano su centrine turgaus aikšte, kurios vakarinėje dalyje stovi Kurtuvėnų Šv. apaštalo Jokūbo bažnyčia, rytinėje – išlikę Kurtuvėnų dvaro pastatai, parkas ir smuklė. Pietinėje miestelio dalyje yra Kurtuvėnų kapinės, Kurtuvėnų piliakalnio koplyčia. Veikia Kurtuvėnų regioninio parko direkcija, paštas (LT-80019), buvusi Kurtuvėnų pradinė mokykla. Paminklas Povilui Višinskiui, prie mokyklos pastatytas 1978 m., skulptorius Vitalijus Lukošaitis. 1919 m. spalio 5 d. bermontininkų sušaudytų Lietuvos partizanų kapai. Atkuriama Kurtuvėnų dvaro sodyba. Kurtuvėnų svirnas. Rimgailų šeimos mauzoliejus, be 1992 m. dingusios Rimgailaitės skulptūros, u.k. 13787.